Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vieraani mukaan elämme väärennetyn kristillisyyden aikaa.
Moni on kadottanut todellisen janon ja palon Jumalaa kohtaan, -
tai heillä ei niitä ikinä ollutkaan.
Mutta vieraani mukaan tarvitset vain yhden kohtaamisen, -
jotta pääset elämään Jumalan tarkoittamaa elämää. Älä luovuta!
Sid Roth on tutkinut yli 40 vuotta yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Tervetuloa, Pyhä Henki!
Mooses, Joosua, Kaaleb ja Daavid kantoivat yllään shekina-kirkkautta.
Olin konservatiivinen juutalaismies, jonka tuo sama kirkkaus pelasti.
Se antoi minulle jotakin, minkä en edes tiennyt olevan mahdollista:
kokemusperäistä tietoa Jumalasta.
Tuo sama kirkkaus on tässä studiossa juuri nyt, -
ja se antaa sinulle sitä samaa kokemusperäistä tietoa Jumalasta.
Vieraani Lydia Marrow varttui slummialueen seurakunnassa, -
jossa hän näki Jumalan voiman.
Hän näki, kuinka addiktit, juopot ja prostituoidut kompuroivat sisään -
ja hänen pastori-isoisänsä rukoili heidän puolestaan.
Monet vapautuivat riippuvuuksista, parantuivat ja pelastuivat hetkessä.
Mutta vaikka Lydia näki osoitukset Jumalan voimasta jo niin nuorena, -
hän kamppaili saman asian kanssa, kuin moni teistä juuri nyt: pelon.
Hän tarvitsi epätoivoisesti sitä, että saisi itse kohdata Jumalan.
Mitä tapahtui, kun olit 11-vuotias?
Vartuin todellakin aivan ihanassa helluntailaisperheessä.
Isoisäni oli pastori, ja olimme nähneet Jumalan suuria tekoja.
Ihmeitä tapahtui yleisesti, -
mutta sitten seurakunnasta tuli kylmä, kova ja uskonnollinen.
Uskonto on seurakunnan toimintaa, josta Jumala on jätetty pois.
Siellä ei tapahtunut mitään aitoa. Ihmisten elämät eivät muuttuneet.
Ihmiset alkoivat myös tehdä syntiä.
Ihmiset kyllä lauloivat lauluja, antoivat kaksi dollaria kolehtiin, -
näyttivät kuuntelevan opetusta ja yhtyivät mukaan rukoukseen, -
mutta mitään todellista kohtaamista Jumalan kanssa ei tapahtunut.
Sunnuntaikokous ei vaikuttanut mitenkään viikon muihin päiviin.
Olimme kuolleita ja kuivettuneita.
Kun olin pieni tyttö, kokouksissa kutsuttiin ihmisiä alttarille.
Ihmiset huusivat Jumalan puoleen.
He kokivat Jumalan kosketuksen, ja kirkkaus näkyi heidän kasvoillaan.
Alttarikutsut vain loppuivat. Todellista rukousta ei enää ollut.
Emme enää odottaneet Herraa.
Isäni pastoriystävä sanoi silloin:
"Floridassa on puhjennut herätys. Sinun on käytävä katsomassa sitä!"
Hän kuvaili tärinää ja kaatumisia ja muita yliluonnollisia asioita.
Mutta isäni ei halunnut erikoisia kokemuksia, vaan jotakin aitoa.
Ystävä sanoi, että herätys oli kestänyt vasta pari kuukautta, -
ja 5000 ihmisen elämä oli muuttunut.
Sen isä halusi nähdä, ja niinpä menimme Brownsvilleen.
Kerro lyhyesti kokemastasi pelosta.
Kokemani pelko oli kolmen polven ajalta kertynyt sukukirous.
Olen kolmannen polven saarnaaja.
Koko perheeni oli palvelutyössä, kaikki saarnasivat ja profetoivat.
Kaikki lauloivat tai soittivat.
Minä piilouduin ja tärisin pelosta.
Muistan, kuinka pienenä tyttönä puhuin Herralle makuuhuoneessani.
Tiesin, että Hän oli kutsunut minut ja halusi käyttää elämääni.
Sanoin: "Älä poista kättäsi yltäni, mutta en pysty siihen, mitä pyydät."
Olin pelosta halvaantunut.
Yritin, mutta lamaannuin aina täysin.
Ensimmäisenä iltana Brownsvillessä kukaan ei tiennyt, keitä olimme.
Alttarikutsussa tuhat ihmistä antoi elämänsä Jeesukselle.
Pastori kutsui rukoiltavaksi niitä, jotka olivat uusina mukana.
Siinä vaiheessa kokous oli kestänyt jo melkein neljä tuntia.
Olin pian täyttämässä 12 vuotta, pikkuveljeni Philip oli 8-vuotias.
Äiti oli menettämässä hermonsa kanssamme, olimme niin väsyneitä.
Isä aikoi mennä rukoiltavaksi, ja äiti jäisi penkkiin kanssamme.
Isä otti kolme askelta käytävällä ja pyörähti sitten kantapäillään.
Hän sanoi: "Ei! Tulimme perheenä. Menemme rukoiltavaksi perheenä."
Se oli meistä tosi ärsyttävää, -
mutta sen lauseen myötä saimme kokea valtavan elämänmuutoksen.
Alttarilla pastori Steve Hill kertoi siitä, miten rukouspalvelu toimii.
Hän ei tiennyt, keitä me olimme.
Äkkiä hän sanoi isälleni: "Voitelu sataa nyt koko perheenne ylle."
Isäni sanoi hämillään, että "selvä".
Minä ajattelin, että voi ei, nyt se hullu tyyppi huusi meille.
Mutta pastori toisti sanat, juoksi ja otti kasvoni käsiinsä. Hän sanoi:
"Sisko, voitelu on elämäsi yllä, ja se kantaa sinut kaiken läpi."
Ja heti Jumalan painava kirkkaus laskeutui ylleni. Jalkani pettivät.
Kaaduin Jumalan kirkkaudesta, kuin norsu olisi istunut rinnalleni.
Tiesin tuntevani Jumalan läsnäolon. Sana 'kirkkaus' oli minulle vieras.
Tunsin kuitenkin rauhan, Jumalan rakkauden ja painavan läsnäolon.
Jumala poisti minusta kolmanteen polveen asti kertynyttä pelkoa.
Lattialta noustuani oli niin helppoa olla äänessä ihmisten edessä.
Muutuin aivan täysin. Vapauteni oli läheisteni mielestä uskomatonta.
Haluan nähdä, onko sinulla pelkoa laulamista kohtaan.
Paholainen kasasi Lydiaan pelkoa, jottei tämä voisi käyttää lahjaansa.
Näytä, että voit laulaa. - Sopii.
Vapauta Henkesi täyteys.
Shekina-kirkkaus, tule.
Kirkkaus tuli.
Uudessa kirjassasi puhut ilmauksesta "varokaa kuilua". Mitä se tarkoittaa?
Sain kokea Brownsvillen herätyksen. Johdin ylistystä Bayn herätyksessä.
Tajusin, että minun on tiedettävä, mitä Raamattu puhuu herätyksestä.
Pelkät kokemukset eivät riittäneet.
Kaikki eivät päässeet herätyksiin. Asiasta pitää oppia Raamatusta.
Mieheni Nathan on englantilainen. Olimme hänen kanssaan Lontoossa.
Odotimme asemalla metroa.
Kuulutuksessa varoitettiin kuilusta, joka jää junan ja laiturin väliin.
Sen äänen kuullessani Jumala alkoi puhua minulle.
Herätyksessä Jumala kuroo umpeen Henkensä kautta sen kuilun, -
joka on arkielämäni ja Apostolien teoissa kerrottujen asioiden välillä.
Herätyssaarnaaja näkee sen kuilun. Me kutsumme ihmisiä rukoukseen, -
jotta Jumala toisi arkeemme Ap.t.:n kaltaisia asioita.
Apostolien teot ei ole kokoelma seurakunnan suurimpia hittejä.
Se oli Jeesuksen seurakunnan tavallista arkielämää.
Kun ihmiset seurasivat Messiasta, tapahtui ihmeitä ja merkkejä.
Todistuksensa vuoksi vangitut vapautuivat enkelien avulla.
Se oli aivan arkipäiväistä, samoin kuin parantuminen Pietarin varjossa.
Sellaista odotettiin tapahtuvan.
Kaikki, mistä Apostolien teoissa kerrotaan, on meillekin tarjolla.
Pahin riivaajien oppi länsimaissa on sessationismi.
Paholainen on valehtelija. Kaikki Hengen lahjat ovat meille tarjolla.
Jumala ei jättäisi meitä pimeyteen ilman yliluonnollisia apukeinoja.
Siksi tämä ohjelma on niin mahtava.
Osoitamme, että Jeesus elää ja toimii yhä Henkensä kautta.
Kuilusta pitää päästä. Pitäisi olla tavallista nähdä Jumalalta ihmeitä.
Ne merkit seuraavat yhä uskovia.
Pietari kutsui Pyhän Hengen helluntain tekoja vuodatukseksi.
Hän aivan kuin nimesi vastasyntyneen vauvan.
Herätys on aitoa ja normaalia.
Se on Jeesuksen seuraajille kuuluva perintö.
Lydian mukaan Jumalan liikkeissä on kyse Hänen maineestaan.
Selittäisitkö? - Jumalan liikehdintä keskittyy aina Jeesukseen, -
koska Jumalan Henki kirkastaa aina ainoastaan Jeesusta.
Kyse on Jumalan maineesta.
Mooseksen piti siunata Israelia Jumalan nimellä, hänen maineellaan.
"Minä olen armahtavainen, laupias, pitkämielinen ja suuri armossa."
"Käännän kasvoni teidän puoleenne ja lasken nimeni teidän ylitsenne."
Tutkin juuri Psalmia 149.
Ps. 149:4:ssä sanotaan, että Herra on mielistynyt kansaansa -
ja kaunistaa nöyrät pelastuksella.
Olin aivan ällikällä lyöty, -
kun huomasin, että sana 'pelastus' on 'jeshua', Hänen nimensä!
Lydia kuuli Jumalan puhetta aivan sanatarkasti.
Se oli kiireellinen varoitus Jumalalta Amerikkaa varten.
Lydia vapisi sen kuullessaan. Se aivan kuin saneltiin hänelle.
Sinäkin vapiset sen kuullessasi.
Yliluonnollista-ohjelma jatkuu hetken kuluttua.
Monet katsojat ovat kokeneet ihmeitä katsottuaan ohjelmaa.
Miehelläni todettiin haimasyöpä.
Ohjelmanne auttoi synkimpinä aikoina.
Jumalan Sanaan nojautuminen ja ohjelmanne auttoivat jaksamaan.
Lääkärit saivat poistettua syövän ja 37 ympäröivää imusolmuketta.
Mieheni on toipunut erinomaisesti, ja lääkäreistäkin hän voi hyvin.
Kudosnäytteissä ei ole enää havaittu syöpää.
Perheeni tietää, että tämä oli ihme.
Jumalan voimasta mieheni selvisi.
Suurkiitokset ohjelmastanne. Se oli pelastusköyteni.
Jos ohjelma on koskettanut sinua, jaa todistuksesi: sidroth.org/praise
Yliluonnollista-ohjelma jatkuu.
Lydia, Jumala antoi sinulle sanan Amerikkaa varten.
Hän saneli sen sana sanalta.
Lukisitko profetian siitä, mitä Amerikkaan on tulossa?
Olin kokouksessa Louisianassa, kun Herra alkoi puhua kesken kokouksen.
Hän alkoi puhua sana sanalta, kuten sanoit, ja hyvin nopeasti.
Kirjoitin sitä ylös kuin sanelua. Edelleen sana saa vapisemaan.
Haluaisin vajota polvilleni ja anoa Jumalalta armoa.
Tämä sana on juuri tähän hetkeen erityisesti Yhdysvaltoja varten.
Uskon sen pätevän muihinkin maihin, mutta se on erityisesti Amerikalle.
Herra sanoi:
"On ollut käännekohtia, joissa olen pudottanut oikeuteni luotilangan."
"Niin kuin on ennen tapahtunut, niin tulee tapahtumaan jälleen."
"Kun luotilanka putoaa, -
huijarit, jotka ovat talloneet armoani, tullaan käsittelemään."
"Lihan kunnianhimosta pystytetyt rakennelmat kaadetaan pian maahan, -
sillä asetan nyt seurakuntani uudestaan oikeaan linjaan."
"Tullaan kysymään: Missä on armosi? En enää aio sallia sitä, -
että armoani vääristellään tai että sen avulla tehdään voittoa."
"Paljastan kaiken, mikä ei ole syntynyt Hengestäni."
"Kumartakaa syvään, sillä Kuninkaanne kulkee keskellänne."
Seuraavat sanat veivät minut lapsuuteeni: "Muista 1980-luku."
1980-luvulla Yhdysvalloissa -
monella pastorilla oli tv-ohjelma, jota katsottiin maanlaajuisesti.
He olivat valtavan suosittuja. Moni heistä on katunut syntejään, -
enkä puhu heitä vastaan, mutta Herra muistutti pastorien paljastumisesta.
He kaatuivat kuin dominopalikat, koska elivät toisin kuin opettivat.
Jumala pudotti silloin luotilangan, ja seuraukset olivat valtavat.
Hän sanoi: "Muista 1980-luku ja se, kuinka luotilanka pudotettiin."
"Pitäkää katseenne Kuninkaassa, sillä monet viihdyttäjät kaatuvat."
Ja Jumala huusi: "Dominot!"
"He tulevat kaatumaan, koska kaikki on ollut heille peliä."
Juuri nyt täällä studiossa ja ympäri maailmaa on ihmisiä, -
jotka kuulevat tämän rukouksen.
Olette leikitelleet salaa synnin ja seksuaalisten perversioiden kanssa.
Olet koukussa pornografiaan, pastori, eikä kukaan tiedä sitä.
Olet huumeaddikti tai olet juonut, mutta kukaan ei tiedä sitä.
Kutsun sinua parannuksentekoon.
Jumala haluaa, että hoidat asiasi Hänen kanssaan kuntoon.
Jos et tee tätä yksityisesti ja nöyrry Herran edessä -
olen ystäväsi ja haluan auttaa -
jos et nöyrry yksityisesti, Jumala nöyryyttää sinut julkisesti.
Herran pelko tekee paluun, erityisesti Yhdysvalloissa.
Herraa kohtaan tullaan taas kokemaan kunnioittavaa pelkoa.
Ei ole enää aikaa pelata pelejä. Toistakaa tämä rukous perässäni.
Katsoitpa tätä mistä tahansa. Näen sinut tietokoneesi ääressä.
Lausu tämä rukous perässäni. Jumala haluaa selvittää asiasi.
Rukoillaan yhdessä: Isä Jumala, Jeesuksen nimessä -
tulen nyt eteesi ja teen parannuksen.
Lasken elämäni jalkojesi juureen ja antaudun.
Sanon Sinulle: Olen ollut syntinen.
Olen satuttanut Sinua.
Olen satuttanut muita ja itseäni.
Pyydän nyt, että peset minut veressäsi.
Anna minulle syntini anteeksi.
Otan vastaan Sinun uhrisi, jonka annoit elämäni puolesta.
Pyydän Sinua tulemaan Vapahtajakseni ja Herrakseni.
Tule parhaaksi Ystäväkseni. Elä elämääsi minun kauttani.
Jeesuksen nimessä, aamen.
Meillä on vain pari minuuttia aikaa.
Opetat ylistyksen voimasta.
Uskon, että ylistyksen voima tuo muutoksen olosuhteisiin, -
jotka näyttävät mahdottomilta.
Ylistyksen voima vapauttaa sinut.
Opeta hieman ja ylistä sitten.
Mielelläni. Ylistys on vähiten huomiota saanut uskovan ase.
Moni odottaa, että olosuhteet muuttuvat, ennen kuin alkaa ylistää.
Odotamme, että meistä tuntuu siltä.
Mutta kun alamme ylistää Jumalaa, siinä on voima muuttaa olosuhteita.
Koen Pyhän Hengen puhuvan:
Vihollinen on pidätellyt joitakuita. Odotat, että jotakin tapahtuu.
Mutta se tapahtuu sinun kauttasi.
Ylistyksessä ei ole kyse menevistä kappaleista kokouksen aluksi.
Ylistys on sitä, että julistan Jumalan mainetta Hänelle -
omista olosuhteistani huolimatta.
Minullakin on ollut kausia, jolloin olen ollut sairaana.
Mutta sanon Herralle: Sinä olet Jehova Rapha, Parantajani.
Ylistän Sinua siitä, -
ettei mikään syöpäsolu, virus, tauti tai heikkous voi kajota elämääni.
Jos minulta puuttuu jotakin, -
kiitän, että Hän on Jehova Jire, joka täyttää kaikki tarpeeni.
Vaikeissa tilanteissa alan kiittää päinvastoin olosuhteita.
Jumala on yhä uudestaan murtanut olosuhteiden vallan ylistykseni kautta.
Ylistä nyt Jumalaa. - Jumala, ylistän Sinua siitä, -
että pelastat ihmisiä juuri nyt, kun puhuimme synnintunnosta.
Ihmiset tarvitsevat neuvoja. Kiitos, että olet Paimenemme.
Johdat totuuteen Henkesi kautta. Kiitos ohjeistasi, joita nyt annat.
Kiitos, että parannat ihmisiä nyt. Sulatat syöpäsoluja pois.
Jokainen syöpäsolu sulaa pois, Jeesuksen nimessä. Olet Parantaja.
Olet läpimurtojen Herra ja vapautat nyt läpimurtoja lähetyksen kautta.
Sinä itse murtaudut läpi. Olet Murtaja, joka kulkee edellä.
Sinä, Herra, teet nämä asiat. Sinä teet tien, Sinä teet ihmeitä.
Vapautat ihmeitä lähetyksen kautta.
Kiitos, että kosketat omiasi, Jeesuksen nimessä.
Halleluja!
Se oli kunnon ylistystä.
Ensi viikon ohjelmassa:
Ovatko nykyajan tapahtumat osa muinaista mysteeriä?
Paljastaako mysteeri tulevaisuuden?
Antaako se avaimet siihen, miten selviytyä, pysyä pystyssä -
ja voittaa tulevina aikoina?
Karibian saarelta Washingtoniin, erämaavuorelta Amerikan porteille, -
paljastamme arvoituksen elämämme mullistaneiden tapahtumien takana.
Mitä tulevaisuus pitää sisällään? Onko meillä toivoa?
Kertooko mysteeri, miten selviytyä voitokkaana tulevista päivistä?
Olemme 20 vuoden aikana löytäneet yli tuhat uutta planeettaa.
Linnunradalla on ainakin sata miljardia tähteä.
Galaksejakin on sama määrä.
Tähtiä on enemmän kuin hiekanjyviä kaikilla maailman rannoilla yhteensä.
Joka sekunti syntyy 4 800 tähteä.
Aivoissamme on keskimäärin 86 miljardia neuronia.
Kehossasi on DNA:ta yhteensä 55 miljardia kilometriä.
Se ulottuisi Plutoon ja takaisin kuusi kertaa.
Kehosi verisuonten yhteenlaskettu pituus on 100 000 kilometriä.
Se ulottuisi Maan ympäri 2,5 kertaa.
Hermoimpulssit kulkevat jopa 400 kilometrin tuntinopeutta, -
nopeammin kuin F1-auto.
Aivot suoriutuvat 38 000 biljoonasta laskutoimituksesta sekunnissa.
Maailman tehokkaimman supertietokoneen teho -
on siitä vain 0,002 prosenttia.
Onko tämä kaikki syntynyt sattumalta?
Vai onko se huolellisesti suunniteltu?
Onko olemassa Luoja, jolla on suunnitelma sinulle?
Tarjoamme kirjaa, joka vastaa näihin ja muihin kysymyksiin.
Lataa ilmainen "They Thought for Themselves" -kirja -
ruudussa näkyvältä sivulta.
Oletko taistellut sairautta vastaan saamatta voittoa ja vailla toivoa?
Vieraani olivat samassa tilanteessa, kunnes Herra antoi ihmeparantumisen.
Nyt he kertovat, mitä Jumala heille näytti, jotta sinäkin voit parantua.
Tässä osoitteessa näet jaksoja, jotka koskevat parantumista.
Katso jo tänään. Se on ilmaista. Älä jää vaille omaa ihmettäsi.
Monet katsojat ovat kokeneet ihmeitä katsottuaan ohjelmaa.
Olen katsellut ohjelmaanne kahden viikon ajan joka päivä.
Ohjelma koskettaa aina henkeäni. Niska- ja selkäydinvammani parani, -
kun vain katselin ohjelmaa täällä Papua-Uudessa-Guineassa.
Jos ohjelma on koskettanut sinua, jaa todistuksesi: sidroth.org/praise
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voit asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Suomennos: Katri Filppu